ΓΡΑΠΤΗ ΕΡΩΤΗΣΗ E-3252/02

υποβολή: Mogens Camre (UEN) προς την Επιτροπή

(19 Νοεμβρίου 2002)

Θέμα: Διεθνείς συνδέσεις με πούλμαν σύμφωνα με τους κανόνες της Ε.Ε.: Κανονισμός του Συμβουλίου (ΕΟΚ) αριθ. 684/92 της 16.3.1992 όπως τροποποιήθηκε από τον Κανονισμό (ΕΚ) αριθ. 11/98

Δανική επιχείρηση που εκμεταλλεύεται γραμμές πούλμαν έλαβε από τις δανικές αρχές άδεια, την οποία κοινοποίησε σύμφωνα με τον Κανονισμό (ΕΟΚ) αριθ. 684/92(1) της 16.3.1992 όπως τροποποιήθηκε από τον Κανονισμό (ΕΚ) αριθ. 11/98(2). Βάσει της άδειας αυτής εκτελεί, για ίδιο λογαριασμό, δρομολόγια μεταξύ του κέντρου της Κοπεγχάγης (Δανία) και του αεροδρομίου του Malm(Sturup) (Σουηδία).

Το αεροδρόμιο του Malm/Sturup εξυπηρετεί, εκτός από τις εσωτερικές πτήσεις εντός της Σουηδίας, σειρά εταιριών τσάρτερ και αεροπορικών εταιρειών που διοργανώνουν φθηνά ταξίδια, όπως η Ryanair. Στο αεροδρόμιο του Sturup τα τέλη αεροδρομίου είναι πολύ χαμηλότερα από ο, τι στο αεροδρόμιο της Κοπεγχάγης (Kastrup). Για το λόγο αυτό αυξάνεται ο αριθμός των Δανών επιβατών που προτιμούν να χρησιμοποιούν το αεροδρόμιο του Sturup ως αφετηρία για τα αεροπορικά τους ταξίδια. Οι επιβάτες αυτοί χρησιμοποιούν την προσφάτως δημιουργηθείσα γραμμή (737) από το κέντρο της Κοπεγχάγης προς το αεροδρόμιο στη Σουηδία.

Για την εκμετάλλευση γραμμών λεωφορείων είναι απαραίτητη η δημιουργία στάσεων με πίνακες και πληροφορίες για το πρόγραμμα των δρομολογίων, ούτως ώστε να ενημερώνονται οι επιβάτες για το ωράριο και την αφετηρία των λεωφορείων. Ο δήμος της Κοπεγχάγης όμως αρνήθηκε να εκχωρήσει στην επιχείρηση εκμετάλλευσης των πούλμαν που εκτελούν τη σύνδεση με το αεροδρόμιο στη Σουηδία μια κεντρική και κάπως πρακτική θέση στην Κοπεγχάγη. Ο δήμος προβάλλει το επιχείρημα του κυκλοφοριακού προβλήματος ως λόγο για να μην επιτρέπει την αποβίβαση και επιβίβαση επιβατών και αποσκευών σε κεντρική, κατάλληλη τοποθεσία. Ο δήμος αποφάσισε ότι το εν λόγω πούλμαν πρέπει να διέρχεται εκτός πόλεως, με αποτέλεσμα να είναι δύσκολο για τους επιβάτες να χρησιμοποιούν τη γραμμή προς το σουηδικό αεροδρόμιο.

Το ζήτημα έχει ήδη τεθεί επί τάπητος στην αρμόδια για τον ανταγωνισμό δανικήπηρεσία, η οποία είναι της άποψης ότι ο ανταγωνισμός στον τομέα των αεροπορικών μεταφορών είναι ευκταίος, αλλά δηλώνει ταυτόχρονα ότι το θέμα της δημιουργίας στάσης των λεωφορείων που εξυπηρετούν τις αεροπορικές μεταφορές στη Σουηδία εμπίπτει στις αρμοδιότητες του δήμου της Κοπεγχάγης. Κατά πάσα πιθανότητα η άρνηση του δήμου της Κοπεγχάγης να εγκρίνει τη δημιουργία της στάσης εξηγείται από την επιθυμία να διασφαλιστεί στο αεροδρόμιο της Κοπεγχάγης όσο το δυνατόν μεγαλύτερος αριθμός επιβατών, χωρίς να λαμβάνεταιπόψη το κόστος που επιβαρύνει τους επιβάτες αυτούς.

Μπορεί άραγε η Επιτροπή να λάβει απόφαση σχετικά με το δικαίωμα του δήμου της Κοπεγχάγης να παρεμποδίζει τον θεμιτό ανταγωνισμό μεταξύ των δύο αεροδρομίων δυσχεραίνοντας την πρόσβαση σε μια ταχεία και αποτελεσματική σύνδεση με λεωφορείο μεταξύ της Κοπεγχάγης και του Malm/Sturup;

(1) ΕΕ L 74 της 20.3.1992, σελ. 1.

(2) ΕΕ L 4 της 8.1.1998, σελ. 1.

Απάντηση της κας de Palacio εξ ονόματος της Επιτροπής

(7 Ιανουαρίου 2003)

Με τον κανονισμό (ΕΟΚ) αριθ. 684/92 του Συμβουλίου της 16ης Μαρτίου 1992, όπως τροποποιήθηκε από τον κανονισμό (ΕΚ) αριθ. 11/98, θεσπίζονται κοινοί κανόνες που έχουν ως στόχο να εξασφαλίσουν την πρόσβαση των μεταφορέων όλων των κρατών μελών, ανεξαρτήτως εθνικότητας και έδρας, στις αγορές διεθνών μεταφορών επιβατών. Πρόκειται, εν προκειμένω, για τη θέση σε εφαρμογή της θεμελιώδους αρχής της ελεύθερης παροχήςπηρεσιών στον τομέα της μεταφοράς επιβατών.

Ο κανονισμός (ΕΟΚ) αριθ. 684/92, όπως τροποποιήθηκε από τον κανονισμό (ΕΚ) αριθ. 11/98, ορίζει ότι εκτέλεση τακτικών διεθνών μεταφορών επιβατώνπόκειται στην έκδοση αδείας εκ μέρους της αρμόδιας αρχής του κράτους μέλους στο έδαφος του οποίου βρίσκεται το σημείο αναχώρησης. Σύμφωνα με το άρθρο 5 του κανονισμού, στην άδεια αυτή καθορίζονται το δρομολόγιο της γραμμής καθώς και οι στάσεις και τα ωράρια.

Υπεύθυνες επομένως για την εξέταση και τη χορήγηση αδείας για τακτικές γραμμές μεταφοράς επιβατών είναι οι αρμόδιες αρχές των κρατών μελών, και αυτές μπορεί να είναι εθνικές, περιφερειακές ή τοπικές. Προς το σκοπό αυτό, η αρμόδια αρχή κάθε κράτους μέλους έχει τη διακριτική ευχέρεια να λάβειπόψη τις

σχετικές με την ασφάλεια και τη δημόσια τάξη στο έδαφός της, και ειδικότερα στο οδικό της δίκτυο, επιταγές, χωρίς βέβαια να βασίζει την κρίση της σε κριτήρια που σχετίζονται με την εθνικότητα ή την έδρα του μεταφορέα. Οι λόγοι που επικαλέσθηκαν οι αρχές της Δανίας, δηλαδή το κυκλοφοριακό πρόβλημα, φαίνεται να εμπίπτουν στις αρμοδιότητες των αρχών αυτώνπό την ιδιότητά τους της δημόσιας αρχής.

Ωστόσο, είναι προφανές ότι τα κράτη μέλη οφείλουν να εφαρμόζουν τις κοινοτικές διατάξεις σχετικά με την πρόσβαση στις αγορές μεταφορών επιβατών με επωφελή, εύλογο και ανάλογο τρόπο. Χωρίς να κρίνει την απόφαση των αρχών της Δανίας, για την οποία διαθέτει εξάλλου ελάχιστα στοιχεία, η Επιτροπή θεωρεί ότι το επιχείρημα του κυκλοφοριακού προβλήματος θα πρέπει να αιτιολογείται με σαφήνεια στην απόφαση των αρμόδιων αρχών. Πέραν τούτου, οι σχετικές με τη διαχείριση της κυκλοφορίας επιταγές πρέπει να ληφθούνπόψη στο μέτρο που παρέχεται ουσιαστικό δικαίωμα σ'έναν μεταφορέα επιβατών να δημιουργήσει μια νέα τακτική γραμμή. Στο πλαίσιο αυτό θα πρέπει να του παρέχεται άδεια να προβλέψει στάσεις για την επιβίβαση ή την αποβίβαση των επιβατών σε σημεία που επιτρέπουν μια λογική και βιώσιμη εκμετάλλευση των μεταφορών αυτών.

Εναπόκειται, ενδεχομένως, στα εθνικά δικαστήρια να κρίνουν τον εύλογο χαρακτήρα και την αναλογικότητα των αποφάσεων που λαμβάνονται από τις αρμόδιες αρχές των κρατών μελών.